Током своје релативно златне младости у Румунији, где је живела на великом имању које је њен отац купио у месту Красна (сада у Украјини), Аткинсова је уживала у космополитском друштву у Букурешту где се зближила са анти-нацистичким немачким амбасадором Фридрихом Вернером фон дер Шуленбургом (погубљен након јулске завере 1944.). Касније се Аткинсова спријатељила са младим британским пилотом Диком Кетон-Кремером, кога је упознала у Египту и са којим је можда била на кратко верена. Убијен је у акцији у битки на Криту 23. маја 1941. Аткинсова се никада није удавала и живела је у стану са мајком док је радила за СОЕ и све до 1947. када је мајка Хилда умрла.